தெல்லிப்பழை

**தெல்லிப்பழை** (*Tellippalai*) என்பது இலங்கையின் வடக்கே யாழ்ப்பாண மாவட்டத்தில் அமைந்துள்ள ஒரு சிறிய நகரம் ஆகும். இது யாழ்ப்பாண நகரில் இருந்து 15 கி.மீ. வடக்கே அமைந்துள்ளது. இது வலிகாமம் வடக்கில், தெல்லிப்பழை பிரதேச செயலாளர் பிரிவில் உள்ள ஒரு ஊர் ஆகும். இவ்வூரின் வடக்கு எல்லையில் மாவிட்டபுரம், வீமன்காமம், வறுத்தலைவிளான் ஆகிய ஊர்களும், கிழக்கு எல்லையில் கட்டுவன், ஏழாலை ஆகிய ஊர்களும், தெற்கில் மல்லாகம், ஏழாலை என்னும் ஊர்களும், மேற்கில் அளவெட்டி, பன்னாலை என்பனவும் உள்ளன. யாழ்ப்பாண நகரில் இருந்து தொடங்கும் காங்கேசன்துறை வீதி இவ்வூரின் ஊடாகச் செல்கிறது.

20 ஆம் நூற்றாண்டின் நடுப்பகுதியில் தெல்லிப்பழை நகரம் அம்பனை, கொல்லங்கலட்டி, வீமன்காமம், வறுத்தலைவிளான், மாத்தனை போன்ற கிராமங்களின் நிர்வாக, வணிக மையமாக மாறியது. தெல்லிப்பழை தொடருந்து நிலையம் தெல்லிப்பழைச் சந்தியிலிருந்து கிழக்கே ஏறத்தாழ 100 மீட்டர் தொலைவில் அமைந்துள்ளது.

தமிழ்நாட்டில் தொண்டைமான் மன்னன் காலத்தில், தெல்லிப்பழையில் சம்பக மாப்பாணன், சந்திரசேகர மாப்மாணன், கனகராயன் ஆகிய குடும்பப் பெயர்களைக் கொண்ட மூன்று குடும்பங்கள் குடியேறியதாகத் தெரிகிறது. இலங்கைத் தமிழர் அரசியலில் நீண்டகாலம் செல்வாக்குச் செலுத்தியவரும் இலங்கைத் தமிழரசுக் கட்சியை நிறுவியவருமான சா. ஜே. வே. செல்வநாயகம் இவ்வூரைச் சேர்ந்தவர். இவ்வூர் அடங்கியிருந்த காங்கேசன்துறை தேர்தல் தொகுதியின் நாடாளுமன்ற உறுப்பினராகவும் இவர் நீண்ட காலம் இருந்தவர்.

யாழ் மாவட்டத்தில் புகழ் பெற்று விளங்கும் துர்க்கை அம்மன் கோவில் இவ்வூரில் அமைந்துள்ளது.

## ஆலயங்கள்

* ஸ்ரீ துர்க்காதேவி தேவஸ்தானம்
* ஸ்ரீ மகாமாரி அம்பாள் ஆலயம்
* தோதரையம்மன் ஆலயம் 
* யூனியன் கல்லூரி ஸ்ரீ புவனேஸ்வரி அம்பாள் ஆலயம்
* தம்பையப்புலம் முத்துமாரியம்பாள் ஆலயம்
* தெல்லிப்பளை கிழக்கு காளியம்பாள் ஆலயம்
* நாச்சிமார் ஆலயம்
* கோயிற்புலம் பேச்சியம்பாள் ஆலயம்
* சித்தியம்புளியடி பேய்ச்சியம்பாள் ஆலயம்
* கிளானை கண்ணகையம்பாள் ஆலயம்
* பற்றையம்மன் ஆலயம்
* கொல்லன்சீமா காளியம்பாள் ஆலயம்
* சிவகாமி அம்பாள் சமேத ஆனந்த நடராசர் ஆலயம்
* கருணைமிகு காசிவிநாயகர் ஆலயம்
* குருக்கள்கிணற்றடி விநாயகர் ஆலயம்
* கன்னிவளவு பிள்ளையார் ஆலயம்
* அரசனாலடி விநாயகர் ஆலயம்
* தரைமன்கலட்டி விநாயகர் ஆலயம்
* தில்லையிட்டி விநாயகர் ஆலயம்
* முல்லாத்தனை சித்திவிநாயகர் ஆலயம்
* வீமன்காமம் சித்திவிநாயகர் ஆலயம்
* குருநாதசுவாமி ஆலயம்
* அரசினர் மாவட்ட வைத்தியசாலை முருகன் ஆலயம்
* கவளாவத்தை அருள்மிகு ஞானவைரவர் ஆலயம்
* பெரியகலட்டி ஞானவைரவர் ஆலயம்
* குடவத்தை அம்பனை ஞானவைரர் ஆலயம்
* செஞ்சலனை ஞானவைரவர் ஆலயம்
* சூலாம்பத்தை வயிரவர் ஆலயம்
* வயலிருப்பைப்பதி ஸ்ரீஞானவைரவர் ஆலயம்
* புதுத்தோட்ட ஆதிவைரவர் ஆலயம்
* மகாதனை நரசிங்கவைரவர் ஆலயம்
* தேரம்பல வயிரவர் ஆலயம் ....
* முருங்காவத்தை வயிரவர் ஆலயம்
* இம்பிளிசிட்டி வைரவர் ஆலயம்
* நல்லை நயினார் கிணற்றடி நரசிங்கவைரவர் ஆலயம்
* தம்போதனை ஞானவைரவர் ஆலயம்
* சித்தியம்புளியடி சுடலைவைரவர் ஆலயம்
* கல்வளவு ஸ்ரீ வைரவர் ஆலயம்
* புளியடி வைரவர் ஆலயம்
* வண்ணமாதரை ஞானவைரவர் ஆலயம்
* கொத்தியாலடி சுடலை வயிரவர் ஆலயம்
* கிளானை ஞானவைரவர் ஆலயம்
* வேள்வை சூலாம்பத்தை வைரவர் ஆலயம்
* கேணியடி வயிரவர் ஆலயம்
* பளையில் வயிரவர் ஆலயம்
* புத்திரங்கொண்டான் ஞானவைரவர் ஆலயம்
* முல்லார்த்தனை வீரபத்திரர் ஆலயம்
* சித்தியப்புளியடி கட்டுப்பிட்டி நாகதம்பிரான் ஆலயம்
* முடிமன்னர் இராஜ ஆலயம்
* சுளுவில் பெரியதம்பிரான் ஆலயம்
* கோயிற்புலம் அண்ணமார் சிவன் ஆலயம்
* சித்தியம்புளியடி அண்ணமார் ஆலயம்
* கோவங்கட்டுவளை அண்ணமார் ஆலயம்
* பொற்கலந்தம்பை ஞானவைரவர் ஆலயம்

## பாடசாலைகள்

* தெல்லிப்பழை மகாஜனக் கல்லூரி
* யூனியன் கல்லூரி, தெல்லிப்பழை
* தெல்லிப்பழை சைவப்பிரகாச வித்தியாசாலை
* தந்தை செல்வா தொடக்கநிலைப் பள்ளி
* கட்டுவன்புலம் மகாவித்தியாலயம்

## தெல்லிப்பழையைச் சேர்ந்த குறிப்பிடத்தக்கவர்கள்
*சா. ஜே. வே. செல்வநாயகம், இலங்கைத் தமிழரசுக் கட்சியின் முன்னாள் தலைவர்
*சு. வித்தியானந்தன், யாழ்ப்பாணப் பல்கலைக்கழகத்தின் முன்னாள் உபவேந்தர்
*தெ. வ. இராசரத்தினம், முன்னாள் நீதிபதி, நாடாளுமன்ற உறுப்பினர்
*ஐ. பி. துரைரத்தினம், யூனியன் கல்லூரியின் முன்னாள் அதிபர் (1935-1964)
*தெ. அ. துரையப்பாபிள்ளை, தெல்லிப்பழை மகாஜனக் கல்லூரியின் நிறுவனர், புலவர்
*தெ. து. ஜயரத்தினம், தெல்லிப்பழை மகாஜனக் கல்லூரியின் முன்னாள் அதிபர்
*பண்டிதை தங்கம்மா அப்பாக்குட்டி
*சி. சிவமகராஜா, முன்னாள் நாடாளுமன்ற உறுப்பினர்
* அம்பலவாணர் கனகசபை
* கந்தையா ஆனந்தநடேசன், மிருதங்க வித்துவான்
* கோகிலா மகேந்திரன்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்